Diari Oficial de la Generalitat Valenciana


Sumari del DOGV 5863, del 03-10-2008 (2008/11106)

ORDE de 29 de setembre de 2008, de la Conselleria de Justícia i Administracions Públiques, per la qual es modifica l'Orde de 8 de setembre de 2008, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana a fi de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5863

Data del DOGV
:   03-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11416


Data del document
:   28-09-2008

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * ajuda a les empreses
    * canvi tecnològic
    * petita i mitjana empresa
    * ajuda pública
    * suport econòmic
    * empresa comercial
    * nova tecnologia
    * telemàtica
    * comerç electrònic

ORDE de 29 de setembre de 2008, de la Conselleria de Justícia i Administracions Públiques, per la qual es modifica l'Orde de 8 de setembre de 2008, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana a fi de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2008. [2008/11314]  
L'article 5.2 de l'Orde de 8 de setembre de 2008, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana a fi de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2008 (DOCV núm. 5846, de 10 de setembre de 2008), determina que cada pime sol·licitant no podrà resultar adjudicatària per un import superior al 90% de la quantia que justifique; i, en tot cas, l'import de la subvenció per pime no superarà la quantia de 800 euros.  
Per la seua banda, l'article 9 de la dita Orde establix un termini de presentació de sol·licituds de vint dies naturals a partir del dia següent al de publicació, la qual cosa determina la seua finalització el 30 de setembre de 2008, inclòs.  
En l'actual situació d'agreujament de la crisi econòmica que travessa el nostre país, s'han d'adoptar mesures específiques que permitisquen combatre-la eficaçment. Una de les esmentades mesures és, precisament, fomentar i invertir en la innovació i la Societat de la Informació, en especial, entre les pimes, per a impulsar la seua productivitat i incrementar la seua competitivitat. Aquesta és la finalitat de les ajudes convocades en l'Orde esmentada. Per això, des dels poders públics, singularment des de la Generalitat, s'ha de garantir en tot moment que les mateixes aconseguisquen els objectius previstos, i, a l'efecte, es considera necessari adoptar dues decisions en relació amb les bases reguladores de la subvenció contingudes en aquella Orde, que contribuïsquen a incrementar la demanda de les esmentades ajudes, així com el seu finançament: establir un termini adequat de presentació de sol·licituds destinades a la seua obtenció, alhora que també s'augmenta la quantia màxima de subvenció individual per pime, reduint així el cost a destinar per ella.  
Fent ús de les facultats que em conferix l'article 28, lletra e), de la Llei 5/1983, de 30 de desembre, del Consell, en relació amb els articles 9 i 17 de la Llei 38/2003, de 17 de novembre, General de Subvencions, amb l'article 47.11 del Text Refós de la Llei d'Hisenda Pública de la Generalitat Valenciana i amb el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, i a proposta de la Direcció General de Modernització.  
ORDENE   
Article únic. Modificació de l'Orde de 8 de setembre de 2008, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana a fi de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2008  
Els articles 5.2 i 9 de l'Orde de 8 de setembre de 2008, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana a fi de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2008, queden redactats en els termes següents:  
Article 5. Import de les ajudes  
«2. Cada pime sol·licitant no podrà resultar adjudicatària per un import superior al 90% de la quantia que justifique; i, en tot cas, l'import de la subvenció per pime no superarà la quantia d'1.500 euros.»  
Article 9. Termini de presentació de sol·licituds  
«El termini de presentació de sol·licituds serà de quaranta dies naturals, iniciant-se el seu còmput l'endemà de la publicació d'esta orde en el DOCV.»  
DISPOSICIONS FINALS  
Primera. Còmput del termini de presentació de sol·licituds  
La present modificació no afecta l'inici del còmput del termini a què es referix l'article 9 de l'Orde de 8 de setembre de 2008, que s'entén produït, a tots els efectes, l'11 de setembre de 2008.  
Segona. Entrada en vigor  
La present orde entrarà en vigor el mateix dia de la seua publicació en el Diari Oficial de la Comunitat Valenciana.  
València, 29 de setembre de 2008  
La consellera de Justícia i Administracions Públiques  
paula sánchez de león guardiola